नोएडा. यूपी के नोएडा में क्लिक के जरिए धोखाधड़ी करने वाले एब्लेज व वेबवर्क कंपनी की जांच अभी पूरी भी नहीं हुई थी कि तीसरी कंपनी एड्स वर्क के खिलाफ निवेशकों ने शिकायत की है। निवेशकों ने शिकायत में कहा कि यह कंपनी क्लिक के नाम पर करोड़ों रुपये, हजम कर चुकी है। एसपी सिटी दिनेश यादव ने इस मामले में कोतवाली सेक्टर-20 पुलिस को एफआईआर दर्ज कर जांच करने के आदेश जारी किए है। 35 आईडी धारको का फंसा करोड़ों रुपए...
- एब्लेज व वेबवर्क का फर्जीवाड़ा सामने आने के बाद एड्स वर्क के निवेशक शिकायत करने के लिए कई दिनों से पुलिस थाने का चक्कर काट रहे थे। शिकायतकर्ताओं नोएडा का पीड़ित नहीं होने से कंपनी की शिकायत नहीं ले रही थी। ऐसे में नोएडा के छलेरा निवासी गौरव चौहान व फिरोज चौहान ने कुछ ओर लोगों के साथ एसपी सिटी से शिकायत की है। शिकायत में हरियाणा के मंजीत, नरेंद्र सिंह, जोगिन्दर सहित 35 लोगों आईडी धारकों ने शिकायत की है। जिन्होंने एक करोड़ रुपये फंसे होने की शिकायत की है।
कंपनी के कई खातों से चल रहा फर्जीवाड़ा
- पीड़ितों ने बताया कि उन्होंने आइडी के लिए कंपनी के सेक्टर-18 स्थित आईसीआईसीआई बैंक के खाते में रकम जमा कराई थी। यह खाता फोनिक्स इंफोटेक के नाम से है। कंपनी के दो ओर खाते दिल्ली स्थित आईडीबीआई व एसबीआई बैंक में भी है। खास बात यह है कि यहा जो भी पीड़ित पहुंचा उसे कंपनी का पता तक नहीं मालूम था। पीड़ितों ने कंपनी के दो निदेशक आदित्य ठाकुर व राजीव के खिलाफ शिकायत दी गई है।
एब्लेज के बाद बंद हुआ ट्रांजेक्शन
- एड्स वर्क कंपनी इसी साल 16 जनवरी को शुरू हुई थी। एसटीएफ द्वारा एक फरवरी को एब्लेज कंपनी का खुलासा किया था। जिसके बाद एड्सवर्क ने अपने सभी ट्रांजेक्शन रोक दिए थे। ऐसे में निवेशकों का करोड़ों रुपए कंपनी के खातों में फंस चुका है।
यह कंपनी देती थी 5 पैकेज
- एब्लेज व वेबवर्क की तरह ही एड्सवर्क कंपनी भी 3450 रुपये से लेकर एक लाख रुपये तक 5 पैकेज देती थी। इन पैकेज को लेकर लोग कंपनी की आईडी ले सकते थे। पैकेज के अनुसार क्लिक पर प्रतिदिन 45 रुपए से तीन हजार रुपए तक देने का दावा किया जाता था।
10 फरवरी को बदला नाम
- एब्लेज की जांच बढ़ता देख कंपनी ने एड्सवर्क.इन का नाम बदलकर एड्सकार्ट.कॉम रख लिया। खास बात यह है कि 16 फरवरी को यह वेबसाइट भी बंद हो गई। बंद करने से पहले दोनों निदेशकों ने लोगों से 17 फरवरी तक उनका पैसा खातों में वापस डालने का आश्वासन दिया था। लेकिन ऐसा नहीं हुआ।
hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva